# Dounia Zolati el Mrini

Dounia Zolati el Mrini (Almeria, 2 de febrer de 1995) és una cantant catalana d'ascendència marroquina criada al País Basc. És coneguda per haver participat en diversos programes musicals espanyols. En paral·lel, exerceix professionalment com a infermera.

## Trajectòria

De família marroquina, va néixer a Almeria i va viure des dels 2 anys a Navarra, concretament a Pamplona. Des de petita té una devoció per la música. Amb 19 anys es va mudar a Catalunya, es va instal·lar als Hostalets de Balenyà i es va titular en Infermeria per la Universitat de Vic. Una vegada establerta al país, va passar a formar part del grup de versions Akelarre.
Ha participat en nombrosos programes musicals. El 2012, va concursar en el programa Kantuan d'ETB 1. El 2014, va resultar finalista en la competició Kantugiro, de la mateixa cadena. El 2020, va ser una de les 45 seleccionades en #CoversFlaixbac, el concurs de versions musicals de Ràdio Flaixbac conduït a través d'Instagram. El 2022, va prendre part en la primera edició del certamen musical UVicSona de la Universitat de Vic, en el qual va arribar a la final, i el 2023 en el Coolnit, el festival de talent jove de Cunit. Finalment, el 2024 va entrar a la tercera edició del programa de televisió Eufòria, després d'haver estat prop de formar part de la segona temporada. Va deixar els estudis en curs de Medicina i la seva feina com a infermera per a dedicar-se de ple al concurs, però en va ser expulsada en la segona gala.
Fora de l'àmbit competitiu, el 2023 va col·laborar amb Itaca Band en el senzill «A l'alba» com a vocalista, i va fer actuacions especials com a part de la Gira RAC 105 en municipis com ara Montcada i Reixac, Encamp (Andorra), Santa Cristina d'Aro i Roses. A més a més, en el marc de la campanya política per a les eleccions generals espanyoles del juny, va actuar a Taradell en l'acte de presentació local de la candidatura de Junts per Catalunya. El setembre del mateix any, en resposta al terratrèmol de Marràqueix-Safi, va participar en una iniciativa voluntària per a recollir material a Osona per als damnificats.

## Vida personal

És musulmana. És amant d'un gran ventall de gèneres musicals. L'apassiona l'esport, sobretot la boxa.

## Referències

* 1 2 3 4 «Arriba el ‘Coolnit’: el festival de talent jove de Cunit». La Ciutat, 12-11-2023. [Consulta: 18 maig 2024].
* 1 2 3 «Qui són els nous concursants de 'Eufòria' de TV3?». VilaWeb, 01-03-2024. [Consulta: 18 maig 2024].
* ↑ «Dounia Zolati, marokoar jatorriko musikazalea» (en basc). Euskal Irrati Telebista, 24-07-2014. [Consulta: 18 maig 2024].
* ↑ Universitat de Vic - Universitat Central de Catalunya «Titulats del curs 2016-2017» (PDF). Memòria acadèmica i institucional del curs acadèmic 2016-2017, abril 2018, pàg. 44 [Consulta: 18 maig 2024].
* 1 2 Bocanegra, Dídac. «Itaca Band i Dounia Zolati volen ballar «A l'alba»». Enderrock, 18-07-2023. [Consulta: 18 maig 2024].
* ↑ Lakunza, Rosana. «'Kantuan' pone voz y música a ETB-1» (en castellà). Diario de Noticias de Navarra, 21-04-2012. [Consulta: 18 maig 2024].
* ↑ «Dounia Zolati nagusitu da Zumarragako 'Kantugiro' saioan» (en basc). Euskal Irrati Telebista, 14-07-2015. [Consulta: 18 maig 2024].
* ↑ «#Covers Flaixbac: Aquests són els 45 participants que entren a formar part del concurs!». Ràdio Flaixbac, 27-05-2020. [Consulta: 18 maig 2024].
* ↑ «El grup Pegi21 guanya l’UVicSona». Universitat de Vic - Universitat Central de Catalunya, 29-04-2022. [Consulta: 18 maig 2024].
* ↑ Larroya, Marc. «Aquests són els 16 concursants de la tercera edició d'"Eufòria"». El Món de la Tele, 24-02-2024. [Consulta: 18 maig 2024].
* ↑ Fernández, Judith. «Agnès Marquès, sense paraules després de la confessió d'una exconcursant d'‘Eufòria’». E-Notícies, 12-03-2024. [Consulta: 18 maig 2024].
* ↑ Molet Tortades, Arnau. «Torna la Gira 105 a Montcada i Reixac! Amb Ernest Codina i Enric Font». RAC 105, 29-05-2023. [Consulta: 18 maig 2024].
* ↑ Molet Tortades, Arnau. «Gira 105 a Encamp, Andorra». RAC 105, 21-06-2023. [Consulta: 18 maig 2024].
* ↑ Vidal, Montse. «GIRA105 a Santa Cristina d'Aro, divendres 21 de juliol». RAC 105, 19-07-2023. [Consulta: 18 maig 2024].
* ↑ Vidal, Montse. «Dissabte 12 d'agost: la GIRA105 s'atura a Roses!». RAC 105, 09-08-2023. [Consulta: 18 maig 2024].
* ↑ «Santi Estragués i Junts per Taradell presenten la llista electoral diumenge al Bosc del Pujoló». Taradell.com, 04-05-2023. [Consulta: 18 maig 2024].
* ↑ «Iniciatives ciutadanes de solidaritat amb el Marroc» (PDF). Estrip. Vic Comunicats SL [Manlleu], 55, setembre 2023, pàg. 5 [Consulta: 18 maig 2024].
* ↑ Navarro, Jennifer. «Catalunya Nord, Brasil, Marroc i Suècia: tots els accents d'Eufòria». El Món, 07-03-2024. [Consulta: 18 maig 2024].